section_heading: Vojna karijera
paragraph_text: Viktor Albrecht rođen je 3. ožujka 1859. u Danzigu. U prusku vojsku je stupio u listopadu 1879. služeći u 1. gardijskoj grenadirskoj pukovniji, nakon čega od svibnja 1880. služi 88. pješačkoj pukovniji sa sjedištem u Mainzu. Potom pohađa Prusku vojnu akademiju, te nakon završetka iste, s činom poručnika u koji je promaknut u ožujku 1887., služi u 128. pješačkoj pukovniji smještenoj u Danzigu. U lipnju 1891. unaprijeđen je u satnika, dok od ožujka 1897. služi u 176. westfalijskoj pješačkoj pukovniji, nakon čega je u siječnju 1900. promaknut u bojnika i premješten na službu u 3. grenadirsku pukovniju sa sjedištem Königsbergu.